– З дзяцінства любіла назіраць за людзьмі, іх учынкамі і паводзінамі. Шмат разважала пра сваю будучую прафесію і аднойчы прыйшла да высновы, што хачу быць настаўнікам. Разумею, што гэта вельмі адказная, але высакародная справа – вучыць новае пакаленне, перадаваць свае веды і спадзявацца, што праца прынясе плён. Падчас вучобы ў педкласе я засвоіла асновы дзейнасці педагога. Тут навучылася будаваць адносіны з рознымі людзьмі і знаходзіць да кожнага індывідуальны падыход.